**এম্পায়ার স্টেট বিল্ডিং** (ইংরেজি: Empire State Building) নিউ ইয়র্কের ম্যানহাটন- এ ১০২ তলা বিশিষ্ট গগনচুম্বী অট্টালিকা। ১৯৩০ এ নির্মাণকাজ শুরু হওয়া এই ভবনের স্থপতিদের মধ্যে উল্লেখ্য শ্রেভ,ল্যাম্ব এবং হার্মন। ভবনটির নামকরণ করা হয়েছে নিউইয়র্কের ডাকনাম দি এম্পায়ার স্টেট থেকে। এই ভবনটির ছাদের উচ্চতা ১২৫০ ফুট (৩৮০মি) এবং এর অ্যান্টেনা সহ মোট ১৪৫৪ফুট (৪৪৩.২ মি) লম্বা।১৯৭০ সালে ওয়ার্ল্ড ট্রেড সেন্টারের টাওয়ারটি স্থাপিত হওয়ার পূর্ব পর্যন্ত এম্পায়ার স্টেট বিল্ডিং বিশ্বের উচ্চতম স্থাপত্য ছিল যা আবার ; ২০০১ সালের ১১সেপ্টেম্বর হামলার পর, নিজ স্থানে ফিরে যায় এবং ২০১২ সাল অবধি নিজের মর্যাদা বজায় থাকে। এরফলে এটি মার্কিন যুক্তরাষ্ট্রের ইতিহাসে অন্যতম জনপ্রিয় স্থাপনা ও মাইলফলক হিসেবে আখ্যায়িত হয়। ২০২২ সালের নথি অনুযায়ী , বিল্ডিংটি নিউইয়র্ক সিটির সপ্তম উচ্চ অট্টালিকা, আমেরিকা যুক্তরাষ্ট্রে নবম, বিশ্বে ৫৪তম, এবং আমেরিকার ষষ্ঠ-উচ্চতম ফ্রিস্ট্যান্ডিং কাঠামো।

এই এলাকা মিডটাউন সাউথের ফিফথ অ্যাভিনিউ-এর পশ্চিম দিকে ৩৩তম এবং ৩৪তম রাস্তার মধ্যে, ১৮৯৩ সালে ওয়ালডর্ফ-অস্টোরিয়া হোটেল হিসেবে বিকশিত হয়েছিল। ১৯২৯ সালে, এম্পায়ার স্টেট ইনকর্পোরেটেড স্থানটি অধিগ্রহণ করে এবং সেখানে একটি গগনচুম্বী ভবনের পরিকল্পনা হয়। এম্পায়ার স্টেট বিল্ডিংয়ের নকশাটি পনেরো বার পরিবর্তন করা হয়, যতক্ষণ না এটিকে বিশ্বের উচ্চতম ভবন হিসাবে আখ্যা দেওয়া নিয়ে সুনিশ্চিত হওয়া যায়। ১৯৩০ এর ৭মার্চ নির্মাণকার্য শুরু হয় এবং বিল্ডিংটি প্রায় সাড়ে তেরো মাস পরে ১৯৩১ এর ১মে সালে উন্মুক্ত হয়। বিল্ডিংটির নির্মাণ সম্পর্কিত বিবিধ প্রচার সত্ত্বেও, মহামন্দা ও দ্বিতীয় বিশ্বযুদ্ধের কারণে, স্বত্বাধিকারীরা ১৯৫০ এর দশক পর্যন্ত মুনাফা অর্জন করতে পারেনি। 

  

ভবনটির আর দেকো পদ্ধতি অনুসরণ, এর উচ্চতা এটিকে একটি জনপ্রিয় আকর্ষণ করে তুলেছে। সারা পৃথিবী থেকে প্রায় বার্ষিক চার মিলিয়ন পর্যটক এই অট্টালিকার ৮৬- এবং ১০২-তম তলা মানমন্দির পরিদর্শন করে; ২০১৯ সালে ৮০ তম তলায় একটি নূতন অন্দরমহলের উদ্বোধন হয়েছে। এটি একটি আন্তর্জাতিক স্তরের সাংস্কৃতিক চিন্হ: ১৯৩৩ সালে কিং কং ফিল্মটি মুক্তি পাওয়ার পর থেকে ২৫০টিরও বেশি টেলিভিশন সিরিজ এবং চলচ্চিত্রে এর প্রদর্শন হয়েছে। আমেরিকান সোসাইটি অফ সিভিল ইঞ্জিনিয়ার্স দ্বারা নিউ ইয়র্ক সিটির প্রতীক, ভবনটিকে আধুনিক বিশ্বের সপ্তম আশ্চর্যের অন্যতম হিসেবে স্বীকৃতি দেওয়া হয়েছে। এটি ২০০৭ সালে আমেরিকান ইন্সটিটিউট অফ আর্কিটেক্টের আমেরিকার প্রিয় স্থাপত্যের তালিকায় প্রথম স্থানাধিকার করে। উপরন্তু, এম্পায়ার স্টেট বিল্ডিং এবং এর গ্রাউন্ড-ফ্লোর অভ্যন্তরটিকে ১৯৮০ সালে নিউ ইয়র্ক সিটি ল্যান্ডমার্কস প্রিজারভেশন কমিশন দ্বারা শহরের প্রতীক মনোনীত করে এবং ১৯৮৬ সালে একটি জাতীয় ঐতিহাসিক ল্যান্ডমার্ক হিসাবে নিবদ্ধ হয়।

ইতিহাস
------

শ্রিভ, ল্যাম্ব এন্ড হার্মন এসোসিয়েটস এম্পায়ার স্টেট বিল্ডিংয়ের নকশা প্রণয়ন করে। এটি এমন এক সময়ে তৈরী করা হয়েছিল যখন বিশ্বব্যাপী সবচেয়ে উঁচু আকাশচুম্বী অট্টালিকা তৈরীতে সকলেই ব্যস্ত হয়ে পড়েছিলেন। কিন্তু, এম্পায়ার স্টেট বিল্ডিং সর্বোচ্চ অট্টালিকার মর্যাদায় অভিষিক্ত হয়েছিল। ৪১০ দিনে এর নির্মাণ কার্য সমাপ্ত হয়েছিল। ১ মে, ১৯৩১ সালে আমেরিকার প্রেসিডেন্ট হার্বার্ট হুভার বিল্ডিংটির উদ্বোধন করেছিলেন।

স্থাপত্যশৈলী
------------

ভবন ও যুদ্ধ উপকরণাদির তুলনামূলক চিত্র
১০২ তলা শেষে এম্পায়ার স্টেট বিল্ডিংয়ের উচ্চতা দাঁড়ায় ১,২৫০ ফু (৩৮১ মি) এবং শৃঙ্গ বা চূড়ার দৈর্ঘ্য ছিল ২০৩ ফু (৬২ মি) যা শেষে এর সম্পূর্ণ উচ্চতা দাঁড়ায় ১,৪৫৪ ফুট (৪৪৩.২ মিটার)। ৮৫ তলায় ব্যবসা-বাণিজ্য এবং অফিস পরিচালনায় ২১,৫৮,০০০ ফু২ (২,০০,৫০০ মি২) ব্যবহৃত হয়। ৮৬তম তলায় অভ্যন্তরীণ এবং বহিঃস্থ পর্যবেক্ষণ ব্যবস্থা রয়েছে। বাদ-বাকী ১৬ তলায় আর দেকো শৈলীর বুরূজ রয়েছে। ১০২ তলা থেকে চতুর্দিক পর্যবেক্ষণ করা হয়। ২০৩ ফু (৬২ মি) শীর্ষ চূড়াটি সম্প্রচার কার্যের জন্যে এন্টেনা ব্যবহার করা হয় ও শীর্ষে আলোকসজ্জ্বা করা হয়।

বিশ্বের ১ম গগনচুম্বী অট্টালিকা হিসেবে এম্পায়ার স্টেট বিল্ডিংয়ে একশতেরও অধিক তলা রয়েছে। এতে, ৬,৫০০ জানালা এবং ৭৩টি এলিভেটর বা লিফট রয়েছে। এছাড়া, রাস্তার সমান্তরাল থেকে ১০২তম তলা পর্যন্ত ১,৮৬০টি সোপান রয়েছে। এর সর্বমোট মেঝের আয়তন ২,৭৬৮,৫৯১ বর্গফুট (২৫৭,২১১ বর্গমিটার)। প্রায় ২ একর (৮,০৯৪ বর্গমিটার) জমির উপর এটি অবস্থিত। এক হাজার ব্যবসা প্রতিষ্ঠান রয়েছে। ১০১১৮ জিপ কোডও নিজ নামে সংরক্ষণ করেছে। ২০০৭ সাল পর্যন্ত প্রায় একুশ হাজার শ্রমিক প্রতিদিন কাজ করছেন। এরফলে আমেরিকায় বিল্ডিংটি পেন্টাগনের পর ২য় বৃহত্তম অফিস কমপ্লেক্স হিসেবে স্বীকৃতি পেয়েছে।

সম্পূর্ণ ভবনটি নির্মাণে এক বছর ও ৪৫ দিন সময় ব্যয় হয়। ৬৪টি লিফট কেন্দ্রস্থলে অবস্থিত। বর্তমানে সেবার লক্ষ্যে লিফটসহ ৭৩টি লিফট রয়েছে। ৮০তম তলা পর্যন্ত লিফটের মাধ্যমে উঠতে এক মিনিটেরও কম সময় লাগে। সেখানে থেকে ৮৬তম তলায় যাবার জন্যে অন্য আরেকটি লিফট ব্যবহার করতে হয়। ভবনটিতে ৭০ মা (১১৩ কিমি) পাইপসহ বৈদ্যুতিক তার রয়েছে ২৫,০০,০০০ ফু (৭,৬০,০০০ মি)।

দুর্ঘটনাসমূহ
------------

নির্মাণের পর থেকে ভবনের উপর থেকে এ পর্যন্ত ত্রিশজনেরও অধিক ব্যক্তি আত্মহত্যার চেষ্টা চালায়। প্রথম আত্মহত্যার ঘটনা ঘটে নির্মাণ কার্য সমাপণের পূর্বে একজন শ্রমিকের শুয়ে থাকার প্রেক্ষাপটে। ১৯৪৭ সালে পাঁচ ব্যক্তি লাফানোর চেষ্টা চালায়।

২৮ জুলাই, ১৯৪৫ সালের সকাল ৯:৪০ ঘটিকায় লেফটেন্যান্ট কর্ণেল উইলিয়াম ফ্রাঙ্কলিন স্মিথ, জুনিয়র বি-২৫ মিচেল বোমারু বিমান নিয়ে ঘন কুয়াশার কবলে পড়ে যান। এরফলে এম্পায়ার স্টেট বিল্ডিংয়ের উত্তরাংশে ৭৯ ও ৮০তম তলায় আঘাত হানে ও দুর্ঘটনার কবলে পড়ে। সেখানে ন্যাশনাল ক্যাথলিক ওয়েলফেয়ার কাউন্সিলের কার্যালয়ের অবস্থান ছিল। সংঘর্ষের কারণে ব্যাপক অগ্নিকাণ্ড সংঘটিত হয় ও ৪০ মিনিট স্থায়ী হয়। এ দুর্ঘটনায় ১৪জন নিহত হন। বেটি লো অলিভার নামীয় লিফট পরিচালনাকারী ব্যক্তি ৭৫তলায় দীর্ঘক্ষণ আটকে পড়ে যান। এর ফলে তিনি লিফট দুর্ঘটনায় পতিত হয়ে সর্বোচ্চ সময়ের জন্য আটক হয়ে যাবার ঘটনায় গিনেস বিশ্ব রেকর্ডে স্থান করে নেন। বিশাল ক্ষয়ক্ষতি এবং জীবনহানির পরও ব্যবসায়িক কারণে এ অট্টালিকার অনেকগুলো তলা পরবর্তী সোমবারে খুলে দেয়া হয়।

২৪ ফেব্রুয়ারি, ১৯৯৭ সালে একজন সশস্ত্র বন্দুকধারী ব্যক্তি পর্যবেক্ষণ চূড়ায় আরোহণ করে একজনকে গুলী করে হত্যা করে। পরবর্তীতে সে নিজেও আত্মহত্যার চেষ্টা চালিয়ে গুরুতর আহত হয়।

আরোহণ প্রতিযোগিতা
-----------------

১৯৭৮ সাল থেকে ৮৬তম তলায় অবস্থিত পর্যবেক্ষণ টাওয়ার পর্যন্ত হেঁটে আরোহণ প্রতিযোগিতা সাংবার্ষিকভিত্তিতে নিয়মিতভাবে অনুষ্ঠিত হয়ে আসছে। অংশগ্রহণকারী প্রতিযোগীগণ দৌড়বিদ ও আরোহণকারী - উভয় নামেই আখ্যায়িত হন। প্রায়শঃই তারা অত্যন্ত *আগ্রহী টাওয়ার দৌড়বিদ* নামে পরিচিত হয়ে থাকেন। খাড়া বা উলম্বভাবে এ প্রতিযোগিতায় ১,০৫০ ফুট (৩২০ মিটার) দূরত্ব অতিক্রম করতে হয়। এজন্যে প্রতিযোগীকে ১,৫৭৬ সোপান অতিক্রম করে অভিষ্ট লক্ষ্যে পৌঁছতে হয়। ২০০৩ সালের প্রতিযোগিতায় অস্ট্রেলিয়ার পেশাদার সাইক্লিষ্ট পল ক্র্যাক সর্বনিম্ন ৯ মিনিট ৩৩ সেকেন্ড সময় নিয়ে রেকর্ড গড়েন। এ সময় উপরে উঠার হার ছিল ঘণ্টায় ৬,৫৯৩ ফু (২,০১০ মি)।

গ্যালারী চিত্র
--------------

* 
* 
* 
* 
* 
* 
* 
*

তথ্যসূত্র
---------

1. ↑  The Empire State Building is located within the 10001 zip code area, but 10118 is assigned as the building's own zip code. Source: USPS.
2. ↑  National Geodetic Survey datasheet KU3602, Retrieved July 26, 2009
3. ↑  Willis, Carol (১৯৯৫)। "Empire State Building"। Kenneth T. Jackson। *The Encyclopedia of New York City*। New Haven, CT & London & New York: Yale University Press & The New-York Historical Society। পৃষ্ঠা 375–376।
4. ↑  "ESBNYC.com"। ৫ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১২।
5. 1 2 3 4 5 6 7  "Empire State Building - The Skyscraper Center"। *Council on Tall Buildings and Urban Habitat*। ২৩ জুন ২০১২ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১২।
6. ↑  "Homer G. Balcom, Engineer, Is Dead"। *The New York Times*। জুলাই ৫, ১৯৩৮। সংগ্রহের তারিখ ২০১১-০৮-২০।
7. ↑  "Robot Elevators To Serve 85,000 In Greatest Building", April 1931, Popular Science photos and drawings of original elevators layout
8. ↑  "Facts & Trivia"। *Empire State Building*। ২০০৯-১১-০৮ তারিখে মূল থেকে আর্কাইভ করা। সংগ্রহের তারিখ জুলাই ১০, ২০১০।
9. ↑  "iht.com"। ১২ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০০৯।
10. ↑  Reavill, Gil; Zimmerman, Jean (২০০৩)। *Manhattan*। Compass American Guides (4th সংস্করণ)। New York: Compass American Guides। পৃষ্ঠা 160। আইএসবিএন 0-676-90495-5।
11. ↑  "750th Squadron 457th Bombardment Group: Officers – 1943 to 1945"। অক্টোবর ৩১, ২০১৯ তারিখে মূল থেকে আর্কাইভ করা। সংগ্রহের তারিখ এপ্রিল ৬, ২০০৯।
12. ↑  "Empire State Building Withstood Airplane Impact"। Tms.org। আগস্ট ৮, ২০১৪ তারিখে মূল থেকে আর্কাইভ করা। সংগ্রহের তারিখ অক্টোবর ১১, ২০১০।
13. ↑  "Plane Hits Building – Woman Survives 75-Story Fall"। Elevator-world.com। ২০১১-০৭-১০ তারিখে মূল থেকে আর্কাইভ করা। সংগ্রহের তারিখ অক্টোবর ১১, ২০১০।
14. ↑  "guinnessworldrecords.com"। Web.archive.org। ১৭ মার্চ ২০০৬ তারিখে মূল থেকে আর্কাইভ করা। সংগ্রহের তারিখ অক্টোবর ১১, ২০১০।
15. ↑  "Gunman shoots 7, kills self at Empire State Building"। CNN। ফেব্রুয়ারি ২৪, ১৯৯৭। ২০১০-০৪-২০ তারিখে মূল থেকে আর্কাইভ করা। সংগ্রহের তারিখ মে ১৫, ২০১১।
16. ↑  "NYRR Empire State Building Run-Up Crowns Dold and Walsham as Champions"। *New York Road Runners*। ফেব্রুয়ারি ৬, ২০০৭। ২০১১-০৭-১৬ তারিখে মূল থেকে আর্কাইভ করা। সংগ্রহের তারিখ জুলাই ১০, ২০১০।
17. ↑  "Past Race Winners"। *Empire State Building*। ২০১০-০১-০২ তারিখে মূল থেকে আর্কাইভ করা। সংগ্রহের তারিখ জুলাই ১০, ২০১০।

বহিঃসংযোগ
---------


উইকিমিডিয়া কমন্সে **এম্পায়ার স্টেট বিল্ডিং** সংক্রান্ত মিডিয়া রয়েছে।

উইকিঅভিধানে ***এম্পায়ার স্টেট বিল্ডিং*** শব্দটি খুঁজুন।

* Official website
* Empire State Building on CTBUH Skyscraper Center
* Film footage of the construction of the Empire State Building, 1930
* Commercial Construction.com
* Lighting Schedule
* Empire State Building Green Retrofit
* Empire State Building Information
* The Construction of the Empire State Building, 1930–1931, New York Public Library
* VIVA2 – Online archive of over 500 construction photographs
* NYC Insider Guide Visitor information.

| রেকর্ড |
| --- |
| পূর্বসূরীক্রিসলার বিল্ডিং | **বিশ্বের সর্বোচ্চ কাঠামো**১৯৩১ – ১৯৫৪ | উত্তরসূরীকেডব্লিউটিভি মাস্ত |
| **ভূমিতে বিশ্বের সবচেয়ে লম্বা মুক্ত অবস্থায় দাঁড়ানো কাঠামো**১৯৩১ – ১৯৬৭ | উত্তরসূরীওস্তানকিনো টাওয়ার |
| **বিশ্বের সর্বোচ্চ ভবন**১৯৩১ – ১৯৭২ | উত্তরসূরীওয়ার্ল্ড ট্রেড সেন্টার |
| **যুক্তরাষ্ট্রের সর্বোচ্চ ভবন**১৯৩১ – ১৯৭২ |